PTTEP ปัจจัยบวกเพียบ
ในไตรมาส 1/65 PTTEP มีกำไรสุทธิ 10,519 ล้านบาท ลดลง 9% จากไตรมาส 1/64 ที่มีกำไรสุทธิ 11,533 ล้านบาท สาเหตุหลักมาจากการขาดทุน Oil Hedging
ในไตรมาส 1/65 PTTEP มีกำไรสุทธิ 10,519 ล้านบาท ลดลง 9% จากไตรมาส 1/64 ที่มีกำไรสุทธิ 11,533 ล้านบาท สาเหตุหลักมาจากการขาดทุน Oil Hedging
22 พ.ค. 2565

คุณค่าบริษัท
ในไตรมาส 1/2565 บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP มีกำไรสุทธิ 10,519 ล้านบาท ลดลง 9% จากไตรมาส 1/2564 ที่มีกำไรสุทธิ 11,533 ล้านบาท สาเหตุหลักมาจากการขาดทุน Oil Hedging ที่สูงถึง 8,200 ล้านบาท แต่ถ้าไม่รวมรายการดังกล่าว PTTEP จะมีกำไรปกติราว 18,800 ล้านบาท เพิ่มขึ้น 128% จากช่วงเดียวกันปีก่อน และเพิ่มขึ้น 46%  จากไตรมาสก่อน หลัก ๆ มาจากปริมาณการขายที่สูงขึ้นและราคาขายเฉลี่ย (ASP) ที่ดีขึ้น
ขณะที่ในไตรมาส 2 คาดจะเติบโตต่อเนื่อง โดยมีปัจจัยบวกจาก 1) ราคาน้ำมันที่ทรงตัวสูงจากอุปทานตึงตัวจากสงครามรัสเซียและยูเครนที่ยืดเยื้อ และการเพิ่มมาตรการคว่ำบาตรของสหภาพยุโรปต่อรัสเซีย โดยคาดว่าราคาน้ำมันปีนี้จะเคลื่อนไหวในกรอบ 90-130 เหรียญสหรัฐต่อบาร์เรล
2) ยอดขายที่เพิ่มขึ้น โดยคาดว่าจะมีปริมาณการขายอยู่ที่ 4.67 แสนบาร์เรลต่อวัน เทียบกับไตรมาส 1/2565 อยู่ที่ 4.27 แสนบาร์เรลต่อวัน และคาดเฉลี่ยทั้งปีนี้ จะอยู่ที่ 4.67 แสนบาร์เรลต่อวัน หนุนจากโครงการ Oman block 61, โครงการเอราวัณ, โครงการบงกช และโครงการ Algeria HBR ทั้งนี้ คาดว่าราคาก๊าซฯ ไตรมาส 2/2565 จะอยู่ที่ 6.2 เหรียญสหรัฐต่อล้านบีทียู และทั้งปีนี้เฉลี่ย 6.4 เหรียญสหรัฐต่อล้านบีทียู
และ 3) คุมต้นทุนให้อยู่ในระดับต่ำ โดยในปีนี้ PTTEP จะรักษาระดับต้นทุนต่อหน่วย (Unit cost) ที่ 28-29 เหรียญสหรัฐต่อบาร์เรลเทียบเท่าน้ำมันดิบ และอัตรากำไรก่อนหักดอกเบี้ยภาษี ค่าเสื่อมราคาและค่าตัดจำหน่าย (EBITDA Margin) จะอยู่ในช่วง 70-75%
นอกจากนี้ ช่วงปลายไตรมาส 1/2565 PTTEP ได้ปรับมูลค่าสัญญา Oil Hedging ที่ 98 เหรียญต่อบาร์เรล ซึ่งหากอ้างอิงราคาน้ำมันปัจจุบัน จะทำให้ขาดทุน Oil Hedging ลดลง และอาจพลิกเป็นกำไร Oil Hedging หากราคาน้ำมันต่ำกว่า 98 เหรียญต่อบาร์เรล ในปลายไตรมาส 2/2565 และจะทำให้กำไรสุทธิกลับมาเติบโตได้เช่นกัน
สำหรับการประเมินมูลค่า (Valuation) ปัจจุบันราคาหุ้น PTTEP ซื้อขายกันที่ P/E ระดับ 15.89 เท่า เทียบกับ P/E ตลาดโดยรวมที่ระดับ 19.04 เท่า ถือว่าราคาซื้อขายใกล้เคียงตลาด เช่นเดียวกับ P/BV ที่ระดับ 1.46 เท่า ถือว่าใกล้เคียงค่าเฉลี่ยตลาดที่ปัจจุบันซื้อขาย P/BV เฉลี่ยที่ 1.68 เท่า โดยมีราคาเป้าหมายเฉลี่ยที่ 163.25 บาท จากราคาต่ำสุด 152.00 บาท และราคาสูงสุด 185.00 บาท
…
รายชื่อผู้ถือหุ้นใหญ่
รายชื่อกรรมการ